በአፍጋኒስታን የሽብር ጥቃት ስድስት ሰዎች ተገደሉ
በአፍጋኒስታን የብሔራዊ ቴሌቪዥን ጣቢያ ላይ በተከፈተ የሽብር ጥቃት የስድስት ሰዎች  ህይወት ሲጠፋ ለአስራ ስድስት ሰዎች ላይ የመቁሰል አደጋ  መድረሱ  ተገለጸ ፡፡በአፍጋኒስታን  የቴሌቭዥን ጣቢያ  ለደረሰው  የሽብር  ጥቃት  አይ ኤስ ኃላፊነቱን ወስዷልበአፍጋኒስታን በምስራቃዊቷ የጃላላባድ ከተማ የሚገኘው ግዙፉ የአገሪቱ የቴሌቪዥን እና ሬድዮ ጣቢያ የሆነው  አቲኤ ለአሸባሪዎች የጥቃት ኢላማ ሆኗል፡፡በቴሌቪዥን ጣቢያው የሽብር ጥቃት  ለማድረስ  ከተጠጉት ሦስት ሰዎች መካከል ሁለቱ አጥፍቶ ጠፊዎች መሆናቸው ተገልጿል ፡፡የጥቃቱ  ፈጻሚዎች በወገባቸው ዙሪያ የጠመጠሙት ተቀጣጣይ ፈንጂዎች ራሳቸውን ጨምሮ የንፁሃንን ህይወት ሊቀጥፉ ታዘዋል፡፡ አብሯቸው የነበረውም አንድ ታጣቂ ኤኬ- 47 የጦር መሳሪያን በሚገባ ታጥቋል፡፡ አሽባሪዎቹን  ጥቃት ለመፈጸም  ጥብቁን የፖሊሶች ፍተሻ እንደቀልድ አልፈው ነው ወደ  ህንፃው የገቡት ፡፡ከእርቀት ምናልባትም 90 ጫማ ወይንም 30 ሜትር ያህል ርቀት ላይ የነበሩት ግብረ አበሮቻው ደግሞ በሞተር ሳይክል ፍጥነታቸውን ጨምረው ወደ ህንጻው  ለመግባት  ከሚገባው በላይ ጥረት  በማድረግ ጠባቂዎች ማስጠንቀቂያ ቢሰጧቸው እንኳን  አልሰማ በማለት  ተኩስ በመክፈት ጉዳት አድርሰዋል፡፡ በቴሌዚዥን  ጣቢያው  ቅጥር ግቢ ውስጥ  የሚገኙት ለወታደሮቹ ምላሽ በመስጠት ለ ደረሰው የሽብር ጥቃት መነሻ እንደሆነ  ቢቢሲ  ያነጋገራቸው ከእማኞች  ገልጸዋል ፡፡እስካሁን  ድረስ ከአሸባሪዎቹ አንደኛው በቁጥጥር ስር ውሏል ፣የሦስቱ ህይወታቸው አለፏል፡፡ 12 የቴሌቪዥን ጣቢያው ሰራተኞች እና ጋዜጠኞችን ጨምሮ  በአጠቃላይ መረጃው እስኪጠናቀር ድረስ በአጠቃላይ 16 ሰዎች መቁሰላቸውና 6 ንፁሐን ዜጎችም መገደላቸው ተመልክቷል ፡፡ጃላላባድ ከአፍጋኒስታን መዲና ካቡል በስተ-ምስራቅ የፓኪስታን አዋሳኝ ድንበር ላይ የምትገኝ ሲሆን ሥፍራው አይ ኤስ አይ ኤስ መሰረቱን ያደረገበት እንደሆነ ይነገራል ፡፡ የታሊባን ታጣቂዎችም በዚሁ አካባቢ በንቃት የሚንቀሳቀሱበት እንደሆነ ይገለጻል ፡፡እንደዚህ አይነት  ጥቃት  በከተማው ሲሰነዘር  አዲስ አለመሆኑን  ሲል አልጀዚራ በዘገባው ጠቁሟል ፡፡በቅርቡ በመዲናዋ ካቡል የሚሊታሪ ሆስፒታል ለደረሰው ጥቃት እና በአገሪቱ ሰሜናዊ አቅጣጫ ማዛሬ ሸሪፍ አቅራቢያ ባለው የሚሊታሪ ካምፕ ለደረሰውን ጥቃት አይ ኤስ ተጠያቂ መሆኑ ተመልክቷል፡፡ለአሁኑ ጥቃትም አይ ኤስ ሀላፊነቱን ወስዷል፡፡ የአሸባሪ ቡድኑ የኮማንዶ እርምጃ ያለው ያለው ይህ ጥቃት እንደሚደርስ ቀደም ሲል ማስጠንቀቂያ  ለቴሌቪዥን ጣቢያው ልኮ ነበር ተብሏል፡፡ አይ ኤስ በተያዘው ወር ብቻ በአፍጋኒስታን ከአሁኑን ጨምሮ ከ20 በላይ ሰዎች ህልፈት ምክንያት ሆኗል ነው የተባለው፡፡ ( ምንጭ :ቢቢሲና አልጀዚራ) 